ອີຣ່ານ ສະຫະລັດ ແລະ ອີ​ຢູ ພົບປະກັນ ເປັນມື້ທີສອງ ທີ່ ໂອມານ
​ເຈົ້າ​ໜ້າ​ທີ່ ອີ​ຣ່ານ ສ​ຫລ ແລະ​ອີ​ຢູ ​ຫລື​ສະ​ຫະ​ພາບ​ຢູ​ໂຣບ ເລີ້ມເຈ​ລະ​ຈາ​ກັນ ​ເປັນ​ມື້​ທີ​ສອງ ທີ່​ Oman ຂະນະທີ່​ເສັ້ນ​ຕາຍ ​ເພື່ອ​ບັນ​ລຸ​ ການ​ຕົກ​ລົງ​ດ້ານນີວ​ເຄລຍ​ ຫ​ຍັບ​ໃກ້​ເຂົ້າ​ມາ.
ທ່ານ John Kerry ລັດຖະມົນຕີການຕ່າງປະເທດສະຫະລັດ ທ່ານ Mohammad Javad Zarif ລັດຖະມົນຕີຕ່າງປະ ເທດອີຣ່ານ ແລະທ່ານນາງ Catherine Ashton ຫົວໜ້າ ນະໂຍບາຍຕ່າງປະເທດສະຫະພາບຢູໂຣບ ໄດ້ເລີ້ມການ ໂອ້ລົມສົນທະນາກັນເປັນມື້ທີສອງ ທີ່ປະເທດ Oman ຂະນະ ທີ່ວັນເສັ້ນຕາຍສຳລັບໃຫ້ມີການບັນລຸຂໍ້ຕົກລົງກັນຢ່າງຮອບ ດ້ານວ່າດ້ວຍນີວເຄລຍກັບອີຣ່ານຈະໝົດໄປນັ້ນ ການໂອ້ລົມສົນທະນາທີ່ໄດ້ຍືດອອກມາຮອດວັນຈັນມື້ນີ້ ມີຂຶ້ນ ຫຼັງຈາກພວກທີ່ມາຮ່ວມການພົບປະຫາລືກັນນີ້ບາງທ່ານມີ ໝາຍກຳນົດວ່າຈະອອກຈາກປະເທດໄປແລ້ວ ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວໃນການໃຫ້ສຳພາດທາງໂທລະພາບໃນວັນອາທິດວານນີ້ ວ່າ ໝົດທຸກຝ່າຍຍັງຢູ່ຫ່າງໄກກັນຫຼາຍກ່ອນຈະບັນລຸຂໍ້ຕົກລົງດ້ານນີວເຄລຍກັນໄດ້ ກ່ອນວັນເສັ້ນຕາຍຈະໝົດລົງໃນທ້າຍເດືອນນີ້ ການພົບປະກັນທີ່ Oman ເປັນໂອກາດດີທີ່ສຸດສຳລັບລັດຖະບານທ່ານໂອບາມາ ເພື່ອຊຸກຍູ້ໃຫ້ມີຂໍ້ຕົກລົງ ກັນດ້ານນີວເຄລຍກັບອີຣ່ານ ກ່ອນພວກສະມາຊິກພັກ Republican ທີ່ມີຄວາມສົງໄສ ກັນວ່າຈະ ເຂົ້າຄອບຄອງລັດຖະສະພາໃນປີຕໍ່ໜ້ານີ້ ໃນການກ່າວຖ້ອຍຖະແຫຼງກ່ອນເດີນທາງອອກຈາກປັກກິ່ງໃນວັນເສົາມື້ກ່ອນນີ້ ທ່ານ Kerry ໄດ້ກ່າວເຊັ່ນກັນວ່າ ໃນການໂອ້ລົມສົນທະນາກັນເພື່ອໃຫ້ບັນລຸຂໍ້ຕົກລົງກັບອີຣ່ານກ່ຽວກັບໂຄງການນີວເຄລຍຂອງອີຣ່ານນັ້ນ ນອກນັ້ນທ່ານຍັງໄດ້ກ່າວເນັ້ນເຊັ່ນກັນວ່າ ການເຈລະຈາດ້ານນີວເຄລຍກັນນີ້ ແມ່ນແຍກອອກຈາກເລື້ອງອື່ນໆ ຮວມທັງການຮ່ວມໄມ້ຮ່ວມມືທີ່ເປັນໄປໄດ້ກັບອີຣ່ານ ໃນການຕໍ່ສູ້ກັບກຸ່ມລັດອິສລາມນັ້ນ ທ່ານ Zarif ທີ່ໄດ້ກ່າວຖ້ອຍຖະແຫຼງເຊັ່ນກັນ ກ່ອນການພົບປະກັນນີ້ກ່າວວ່າ ການລົງໂທດທີ່ຝ່າຍຕາເວັນຕົກວາງໃສ່ອີຣ່ານນັ້ນ ຈະບໍ່ອຳນວຍໃຫ້ມີການແກ້ໄຂກັນໄດ້ ໃນການປະເຊີນໜ້າກັນກ່ຽວກັບໂຄງການນີວເຄລຍຂອງອີຣ່ານນີ້ ທ່ານ Zarif ກ່າວວ່າ ຄວາມບໍ່ລົງຮອຍກັນຕ່າງໆທີ່ຍັງມີຢູ່ ກໍຄືວ່າ ອີຣ່ານຈະຫຼອມທາດຢູເຣນຽມຂອງຕົນໄດ້ໜ້ອຍຫຼາຍສໍ່າ ໃດ ແລະການລົງໂທດຕໍ່ອີຣ່ານຈະຖືກຍົກເລີກດ້ວຍວິທີ ໃດ ປະທານາທິບໍດີໂອບາມາ ກ່າວໃນຫວ່າງໄວໆຜ່ານມານີ້ວ່າ ສະຫະລັດແລະພວກປະເທດສະມາຊິກ P5 ບວກ 1 ທີ່ປະກອບດ້ວຍອັງກິດ ຈີນ ຝຣັ່ງ ຣັດເຊຍ ສະຫະລັດ ແລະເຢຍ ຣະມັນ ໄດ້ມອບໂຄງຮ່າງສຳລັບຂໍ້ຕົກລົງນີວເຄລຍ ໃຫ້ແກ່ອີຣ່ານແລ້ວ